Diari Oficial de la Generalitat Valenciana


Sumari del DOGV 5376, del 27-10-2006 (2006/12226)

ORDE de 30 d'agost de 2006, de la Conselleria de Cultura, Educació i Esport, per la qual es constituïx el Col·legi Rural Agrupat Escoles del Xúquer.
----------------------------------------------------------------------------------------------------------------------------------------------------

### Dades del document

Número de DOGV
:   5376

Data del DOGV
:   27-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/12290


Data del document
:   30-08-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Sumacàrcer
    * Gavarda
    * ensenyament públic
    * centre d'ensenyament

ORDE de 30 d'agost de 2006, de la Conselleria de Cultura, Educació i Esport, per la qual es constituïx el Col·legi Rural Agrupat Escoles del Xúquer. [2006/M12332]  
El Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre (DOGV núm. 3.073, de 08.09.1997), del Govern Valencià, en l'article 2, faculta la Conselleria de Cultura, Educació i Esport per a establir agrupacions d'unitats ubicades a distintes localitats, de manera que puguen constituir-se en col·legis rurals agrupats.  
L'Orde de 15 de maig de 1997, de la Conselleria de Cultura, Educació i Ciència (DOGV núm. 3.028, de 04.07.1997), regula el procediment per a la constitució dels col·legis rurals agrupats d'Educació Infantil i Primària, i determina, en l'apartat octau, que la seua constitució es realitzarà per orde de la Conselleria de Cultura, Educació i Esport.  
L'Orde de 26 de setembre de 2002, de la Conselleria de Cultura i Educació (DOGV núm. 4352, de 08.10.2002), regula el règim d'itinerància del professorat adscrit a centres docents públics d'ensenyança no universitària.  
Els consells escolars dels col·legis públics d'Educació Infantil i Primària de Gavarda i Sumacàrcer han sol·licitat, a l'empara de les disposicions legals citades, la seua constitució en un col·legi rural agrupat (CRA) i l'expedient, incoat per la Direcció Territorial de Cultura, Educació i Esport de València, disposa de l'informe favorable de la Inspecció Educativa i del Servici d'Ordenació Acadèmica, així com de la proposta de resolució conjunta, també favorable, de les direccions generals d'Ensenyament i de Personal Docent.  
Per tot això, fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
Queda constituït, com a nou centre docent amb codi número 42218550, el Col·legi Rural Agrupat d'Educació Infantil i Primària (CRA) Escoles del Xúquer, que agrupa les unitats dels col·legis públics d'Educació Infantil i Primària ubicats a les localitats de Gavarda i Sumacàrcer, en els termes que arreplega l'annex de la present orde.  
Segon  
El CRA a què es referix la present orde aplicarà el Programa d'Ensenyament en Valencià (PEV).  
Tercer  
El règim del professorat itinerant del Col·legi Rural Agrupat a què es referix la present disposició, serà l'establit per l'Orde de 26 de setembre de 2002, de la Conselleria de Cultura i Educació.  
Quart  
Els mestres amb destinació definitiva en qualsevol de les unitats que integren el CRA tindran prioritat per davant de qualsevol altre participant per a ocupar les vacants que s'hi produïsquen, sempre que complisquen els requisits exigits en el corresponent sistema de provisió dels llocs de treball, i sense que això supose pèrdua de puntuació ni d'antiguitat al centre. Quan, en este sentit, s'hi produïsca concurrència de dos o més mestres, la prioritat estarà determinada per la major puntuació que s'obtinga en el procediment aplicable.  
Quint  
L'adscripció dels mestres amb destinació definitiva als col·legis d'Educació Infantil i Primària, que es constituïxen com a Col·legi Rural Agrupat, es realitzarà de conformitat amb allò que s'ha disposat en la Resolució de 8 de maig de 2000 (DOGV núm. 3.757, de 25.05.2000), per la qual s'establix el procediment.  
Disposició addicional  
La present orde donarà lloc a les corresponents inscripcions en el Registre de Centres Docents de la Comunitat Valenciana.  
Disposicions finals  
Primera  
Autoritze les direccions generals de Règim Econòmic, d'Ensenyament i de Personal Docent perquè, en l'àmbit de les seues respectives competències, adopten les mesures que siguen necessàries per al millor compliment del que es disposa en la present orde.  
Segona  
Esta orde produirà efectes a partir del dia de començament del curs escolar 2006/07.  
De conformitat amb el que s'establix en els articles 107,116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà recórrer presentant potestativament un recurs de reposició o bé plantejant directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant el conseller de Cultura, Educació i Esport en el termini d'un mes a comptar des de l'endemà de la seua publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
València, 30 d'agost de 2006  
El conseller de Cultura, Educació i Esport,  
ALEJANDRO FONT DE MORA TURÓN  
ANNEX  
A. Centres les unitats dels quals s'agrupen  
SITUACIÓ INICIAL SITUACIÓ RESULTANT   
a) Codi: ...................... 07663178 Codi: ..................... 77816168  
Denominació: ..........C P Gavarda Denominació: ........ C PGavarda  
Municipi: ................ Gavarda Municipi: ................ Gavarda  
Localitat: ................ Gavarda Localitat: ................. Gavarda  
Unitats: Unitats:  
Ed. Infantil .................. 2 Ed. Infantil .................... 0  
Ed. Primària ............... 3 Ed. Primària ................. 0  
Llocs de treball: Llocs de Treball:  
Ed. Infantil .................. 3 Ed. Infantil .................. 0  
Ed. Primària ............... 3 Ed. Primària ................ 0  
EP-Anglés .................. 1 EP-Anglés ................... 0  
EE-Ped. Terapèutica ..1 EE-Ped. Terapèutica ... 0  
Actuacions realitzades:  
1. Es desglossen 2 unitats d'E Infantil i 3 unitats d'EP al centre amb codi 85116109, del qual, com a aulari, formarà part.  
2. El centre, com a tal, cessa les seues activitats.  
b) Codi: ................... 30678406 Codi: ................... 00263833  
Denominació: ..... CP Penyarroja Denominació: ...... CP Penyarroja  
Municipi: ............. Sumacàrcer Municipi: ............... Sumacàrcer  
Localitat: ............. Sumacàrcer Localitat: .............. Sumacàrcer  
Unitats: Unitats:  
Ed. Infantil .................. 2 Ed. Infantil ................. 0  
Ed. Primària ............... 4 Ed. Primària ............... 0  
Llocs de treball: Llocs de Treball:  
Ed. Infantil .................. 2 Ed. Infantil ................. 0  
Ed. Primària ............... 4 Ed. Primària ............... 0  
EP/Anglés .................. 1 EP/Anglés ................. 0  
EP/Ed. Física.............. 1 EP/Ed. Física ............. 0  
EP/Música .................. 1 EP/Música ................. 0  
Actuacions realitzades:  
1. Es desglossen 2 unitats d'EI i 4 unitats d'EP al centre amb codi 95652958, del qual, com a aulari, formarà part.  
2. El centre, com a tal, cessa les seues activitats.  
B. Nou Centre: SITUACIÓ RESULTANT  
Codi: .......................... 34743602  
Denominació: ............. CRA Escoles del Xúquer  
Municipi: ..................... Sumacàrcer  
Localitat:...................... Sumacàrcer  
Domicili: ...................... c/ Franc s/n, 46765. Sumacàrcer. València  
Àmbit d'actuació: .Nuclis separats de població de Gavarda i Sumacàrcer.   
Unitats:  
Localitat Codi Aulari Ed. Infantil Ed. Primària   
Gavarda 07297496 2 3  
Sumacàrcer 02783692 2 4   
 ................  
CRA .Escoles del Xúquer . 35074611 4 7  
Llocs de Treball:  
 Ed. Ed. EP EP EP EE   
Localitat Codi Aulari Infant. Prim. Angl. E.Fís. Mús. P.Ter.   
Gavarda 89120122 2 +1(b) 3 1(b) 1(b)   
Sumacàrce 59309886 2 4 1 1(b) 1(b)  
..............................   
CRA .Escoles   
del Xúquer. . 00768356 4+1(b) 7 1+1(b) 1(b) 1(b) 1(b)  
(b) Llocs amb caràcter itinerant compartits entre aularis del CRA.  
Actuacions realitzades:  
1. Es crea com a nou centre.  
2. S'integren 2 unitats d'Ed Infantil i 3 unitats d'Ed. Primària del centre amb codi 19119190.  
3. S'integren 2 unitats d'Ed. Infantil i 4 unitats d'Ed. Primària del centre amb codi 46055994.  
4. El centre es crea com a CRA. Àmbit d'actuació: aularis ubicats als nuclis separats de població de Gavarda i Sumacàrcer.